קונקורד (קרוליינה הצפונית)

קונקורד (באנגלית: Concord) היא עיר במדינת קרוליינה הצפונית שבארצות הברית. נכון למפקד האוכלוסין של 2020, מנתה העיר 105,186 תושבים, ובכך היא העיר העשירית בגודל אוכלוסייתה בצפון קרוליינה.

בשנת 2015, האתר WalletHub דירג את כלכלת קונקורד ככלכלה ה-16 הצומחת ביותר בארצות הברית. העיר נחשבת גם למרכז תיירות אזורי.

 היסטוריה 
קונקורד יושבה לראשונה בסביבות שנת 1750 על ידי מהגרים גרמנים וסקוטים-אירים. קונקורד נחשבת לעיר עתיקה יחסית בסטנדרטים אמריקניים, שכן היא הוכרזה כעיר ב-1806. עוד בשלב מוקדם קונקורד הפכה למרכז מסחר וקמעונאות אזורי. בסוף המאה ה-19 ותחילת המאה ה-20 העיר חוותה תנופת בנייה משמעותית. במקביל, קונקורד הפכה למרכז משמעותי של ייצור תעשייתי של כותנה. בעיר אף הוקם מפעל הכותנה הראשון במדינה שהיה בבעלות אפרו אמריקאים.Edmonds, Helen G. The Negro and Fusion Politics in North Carolina, 1894-1901 (1951/reprint 2013) pp 89-92.  הפריחה הכלכלית והחברתית נפגעה בזמן ובהשפעת המהומות הגזעיות בווילמינגטון. לאחר מהומות אלו אלפי אפרו אמריקאים עזבו את קונקורד.Edmonds (1951/2013), "The Negro and Fusion Politics," p. 92

 דמוגרפיה 

+הרכב אתני בקונקורד, 2020  גזע מספר אֲחוּזִים לבנים (לא היספני) 55,333 52.58% אפרו-אמריקאים (לא היספני) 22,986 21.4% אינדיאנים 236 0.22% אסייתים 7,050 6.7% ילידי האוקיינוס השקט 61 0.06% היספנים 14,637 13.91% אחר/מעורב 4,937 4.69%

נכון למפקד האוכלוסין משנת 2020, התגוררו בעיר 105,240 אנשים ב-30,660 משקי בית ו-21,013 משפחות.

 דת 
המתיישבים הראשונים היו בעיקר מהגרים לותרנים ופרוטסטנטים רפורמים סקוטים או פרסביטריאנים איריים. כיום יש למחוז מגוון דתי רחב. נכון לשנת 2000, יותר מ-63% מתושבי העיר מאוגדים באיזשהוא גוף דתי. יש בעיר אף קהילה יהודית.

 ממשל 
העיר מנוהלת על ידי ראש עיר ומועצה עירונית הנבחרים לכהונה של ארבע שנים, ללא הגבלת כהונה. מועצת העיר נחשבת לגוף החזק ביותר מבחינה פוליטית בעיר, וראש העיר מהווה יושב הראש שלה. ראש העיר זכאי להצביע במועצה רק במקרה של תיקו. מועצת העיר כוללת שבעה חברי מועצת העיר בנוסף על ראש העיר. ראש העיר הנוכחי של קונקורד הוא ויליאם סי. "ביל" דוש, שמכהן מאז 2017.

 ערים תאומות 
 פריפורט, איי בהאמה
 סיינה, טוסקנה, איטליה

קישורים חיצוניים




 הערות שוליים 

קטגוריה:יישובים שהוקמו ב-1750
קטגוריה:קרוליינה הצפונית: ערים